

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 26.novembrī **Nr.625**

(prot.Nr.49, 18.§)

**Par zemes vienības, kadastra apzīmējums 05000360012,**

**Daugavas ielas 65 rajonā, Daugavpilī, pārdošanu**

Pamatojoties uz likuma “Par pašvaldībām” 21.panta pirmās daļas 17.punktu, Publiskas personas mantas atsavināšanas likuma 4.panta ceturtās daļas 1.punktu, 5.panta piekto daļu, 8.panta trešo un septīto daļu, 37.panta pirmās daļas 4.punktu, 44.panta astotās daļas pirmo punktu, 44.1panta pirmo, otro un piekto daļu, Zemesgrāmatu apliecībām: nodalījuma Nr.100000601259 un Nr.100000154127, nodrošinot Daugavpils pilsētas domes (turpmāk – Dome) 2020.gada 30.jūlija lēmuma Nr.322 “Par zemes gabalu nodošanu atsavināšanai” 1.3.apakšpunkta izpildi, ņemot Daugavpils pilsētas pašvaldības dzīvojamo māju privatizācijas un īpašuma atsavināšanas komisijas 2020.gada 22.septembra sēdes protokolu Nr.8 (9.punkts), Domes Finanšu komitejas 2020.gada 19.novembra sēdes atzinumu, atklāti balsojot: PAR – 12 (J.Dukšinskis, R.Eigims, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Apstiprināt atsavināmās zemes vienības (starpgabals) 616 m2 platībā, kadastra Nr.05000360015 (kadastra apzīmējums 05000360012), Daugavas ielas 65 rajonā, Daugavpilī (turpmāk – Zemesgabals), nosacīto cenu **2780,00 EUR** (divi tūkstoši septiņi simti astoņdesmit eiro 00 centi) apmērā.

2. Pārdot Zemesgabalu, par nosacīto cenu2780,00 EUR (divi tūkstoši septiņi simti astoņdesmit eiro 00 centi), tam pieguloša nekustamā īpašuma, kadastra Nr.05000360212, Daugavas iela 65, Daugavpils, īpašniekam, turpmāk - Pircējs.

3. Pircējam, pērkot Zemesgabalu uz nomaksu:

3.1. līdz līguma noslēgšanai jāsamaksā avanss 10% (desmit procenti) apmērā no pirkuma maksas, galīgo norēķinu var veikt gada laikā kopš līguma noslēgšanas dienas;

3.2. par atlikto maksājumu jāmaksā - 6% (seši procenti) gadā no vēl nesamaksātās pirkuma maksas daļas un par pirkuma līgumā noteikto maksājuma termiņu kavējumu – nokavējuma procentus 0,1 procenta apmērā no kavētās maksājuma summas par katru kavējuma dienu;

3.3. ja Pircējs samaksā visu pirkuma maksu mēneša laikā no pirkuma līguma spēkā stāšanās dienas, maksa par atlikto maksājumu Pircējam nav jāmaksā;

3.4. bez Daugavpils pilsētas pašvaldības atļaujas atsavināmo zemesgabalu nedalīt, neatsavināt un neapgrūtināt ar lietu tiesībām;

3.5. īpašuma tiesības uz atsavināmo Zemesgabalu var reģistrēt Daugavpils tiesā (zemesgrāmatā) pēc visas pirkuma maksas samaksas.

4. Domes Īpašuma pārvaldīšanas departamentam nosūtīt Pircējam atsavināšanas paziņojumu.

5. Līdzekļus, kas tiks iegūti par atsavināmo Zemesgabalu, ieskaitīt Daugavpils pilsētas pašvaldības budžetā.

6. Domes Centralizētajai grāmatvedībai:

6.1. pamatojoties uz noslēgto zemes pirkuma līgumu, pēc visas pirkuma maksas samaksas, norakstīt no Daugavpils pilsētas pašvaldības bilances Zemesgabalu;

6.2. kopā ar Domes Īpašuma pārvaldīšanas departamentu nodot Zemesgabalu ar pieņemšanas-nodošanas aktu Pircējam.

Domes priekšsēdētājs *(personiskais paraksts)* I.Prelatovs